Langkah sane Patut Pemerintah Uratiang ring Pariwisata Bali
- Title
- Langkah sane Patut Pemerintah Uratiang ring Pariwisata Bali
- Photo Credit/Source
- travel.tempo.com
- Video Credit/Source
- School/Org (if applicable)
- STKIP Agama Hindu Amlapura
- Location
In English
In Balinese
Sekadi sane sampun keuningin ngantos mangkin pulau Bali kantun keangken pinaka Pulau Seni Budaya, Pulau Dewata, Pulau Seribu Pura , miwah pulau Sorga utawi The Last Paradise. Mawinan asapunika budaya Baline patut kaupapira mangda prasida ajeg, kukuh miwah lestari. Yening budaya Bali sampun rered utawi runtuh pastika pariwisata baline sareng pacang sayan ngerered tur padem, nah punika mawinan iraga puniki pinaka masyarakat lan generasi penerus Bali ngiring ajegang lan lestariang budaya lan bahasa Baline mangde nenten ical utawi padem. Lan mantuka majeng ring Pamerintah langkah kreatif napi sane keperluang antuk pembangkitan pariwisata Baline? Menurut tityang yening antuk genah-genah pariwisata, punika sampun akeh wenten ring soang -soang kabupaten tur samian kreatif-kreatif pisan garyanin genah punika mangde kasenengin olih wisatawanyane , sane kirang puniki ngeninin indik pemandu wisatawan. Pemandu wisatawan punika janten ngemolihang peranan penting pisan , napi mawinan kadi punika? minakadi parilaksana wisatawan utawi touris sane sampun lintang, punika wenten touris sane melinggih ring pelinggih sane wenten ring Pura Agung Besakih , ritatkala nika nenten ke iraga pinaka kerama bali jengah nolih taksu Bali sane sampun ke jalanang benyah kerana parilaksana touris punika napi malih foto punika viral ring media sosial . Akeh masyarakat baline mepitaken-taken indik unduk punika sapesirekeh pamandu touris punika??, Adi bange keketo?, Ken-ken pemandu pariwisatane to?,jengah nepuk taksu ne jek-jek e ,miwah komentar sane lianan sami masyarakat Bali heran nyingakin punika. Nahh sane mangkin pemerintah Bali mangde prasida waspada lan sareng-sareng melajah antuk keiwangan mangdane nenten kawawanin malih , lan nika mawinan pemerintah mangkin mangde memilih utawi mendidik pemandu wisatawanyane mangde uning terutamanyane ring taksu Bali , uning sane patut lan sane nenten patut. Yening pemandu sampun uning makesami pastika touris utawi wisatawan nenten pacang ngelaksanayang parilaksana sane nenten manut, lan tityang percaye nenten makesami pikeneh utawi pikayun wisatawan e pacang ngusak-ngasik Bali, akehan touris utawi wisatawan ke Bali pacang malajah tur sane meled uning sekadi napi taksu ,budaya lan tradisi Bali . Punika mawinan pemandu wisatawan mangda prasida uning napi sane pacang kebaosang majeng ring wisatawan, tur prasida mautsaha mangda wisatawan uning Bali punika sekadi napi , tur napi sane nenten patut kelaksanayang tur patut kelaksanayang ritatkala ring genah suci miwah sane lianan .
ban_Latn hne_Deva ban_Latn eng_Latn por_Latn eng_Latn eng_Latn ban_Latn eng_Latn eng_Latn lim_Latn ban_Latn